Historien om søppelpost strekker seg helt tilbake til opprinnelsen av dagens Internett. En av hendelsene som regnes som opprinnelsen til søppelpost er en melding av advokatfirmaet Canter and Siegel fra 1994. Denne meldingen ble postet til alle diskusjonsgruppene på USENET, og averterte for et lotteri hvor de delte ut et såkalt , som gir arbeidstillatelse i USA. Meldingen ble raskt karakterisert som , og selskapet fikk mange reaksjoner fra sinte USENET-brukere. Det finnes imidlertid enda tidligere eksempler på uønsket reklame via e-post. I 1978 sendte Digital Equipment Corporation (DEC) ut en e-post for å reklamere for en demonstrasjon av deres nye datasystemer. Meldingen ble forsøkt sendt ut til alle som hadde e-post via ARPANET, forgjengeren til dagens Internett.